Huminga ka ng malalim  
sapagkat dinadalaw ka nanaman ng iyong sakit  
Labanan mo hangga’t tangayin ng hangin  
ang bawat lungkot at hapdi na ibinabaon mo sa dilim

Hindi mo ba napapansin  
lahat ng tao ay napapawili,  
pero ang sarili  
hindi kayang pasiyahin?

Ito ay giyera, laban mo at ng iyong sarili  
Isang salita galing sa kanila  
parang sinasaksak ka ng paulit-ulit  
at nilalamon ng galit

Papatayin ka ng di mo namamalayan,  
tumingin ka sa salamin, tignan mo ang iyong sarili  
Hawak mo na ang matalim na bagay  
Kasabay ang umaagos na pulang likido sa iyong kamay

Ito'y bangungot na tila ika'y nabubuhay sa impyerno  
Buhay ka pisikal pero patay ka sa loob ng iyong isipan  
Di mo alam anong nangyayari  
Dahil takot ka sa lahat ng bagay.

Tila ika'y nasa gitna ng karagatan  
Lumalangoy sa iyong sariling emosyon  
Hanggang isang araw ika'y nalunod  
At kahit anong sigaw mo walang tumutulong.

Para kang nasa ilalim ng hukay  
Walang katapusang sakit  
Walang katapusang problema  
Walang ilaw kung saan pwede kang tumakas  
Kung di mo na kaya ang sakit na iyong dinadadala

Desisyon mo kung ikay magpapatuloy  
Sa giyera laban sa iyong sarili  
Mananalo ka or magpapatalo?  
pagod ka na bang lumaban?