Pamilya

Sila dapat ang mag-aalaga sayo,

Pamilya

Sila dapat ang umiintindi sayo,

Ang rumerespeto sayo.

Pero bakit ganoon?

Kung sino pa ang "pamilya"

ay sila pa ang nagsisira sa relasyon,

ibang aspeto, paano pa kaya?

Ang ina na tinatawag na ilaw ng tahanan

Siya pa ang nagbibigay ng dilim

Hindi ka pa iniintindi

Para saan pa ba ang ilaw na yan?

Ang padre de pamilya, ang haligi

Pero siya pa ang gumigiba ng relasyon

Palagi nalang may pinag-aawayan

Ito ba'y nasosolusyonan?

Dati'y masaya ang ating pamilya,

Akala ko ay magiging masaya na,

Hanggang magpakailanman.

Pero hindi pala.

At dahil sa kanila,

Ako'y naghanap ng masisilungan

Tinulungan ako ng mga taong hindi ko nakikita

At mas natatawag ko pa silang pamilya.

Pero alam ko

na hindi iyon panghabambuhay

Kaya kung maaari ay gusto ko

na makita ang totoo kong pamilya

na masaya, at nagkakasama.

Kung marinig niyo man ito

Ako'y humihingi ng pasensya

Alam ko na ako'y nagkulang din

Pero gusto ko lang na masaya tayong lahat.